DA Den Europæiske Unions Tidende C 142/39

Rettens dom af 8. marts 2018 — Rose Vision mod Kommissionen

(Sager T-45/13 RENV og T-587/15) (1)

((Voldgiftsbestemmelse - syvende rammeprogram for forskning og teknologisk udvikling 2007-2013 - tilskudsaftaler for projekterne FIRST, FutureNEM, sISI, 4NEM og SFERA - frist for fremsendelse af den endelige revisionsrapport - finansiel revision, der konstaterer uregelmæssigheder i gennemførelsen af projekter - suspendering af betalinger - fortrolighed af finansiel revision - anmeldte udgifters støtteberettigelse - ansvar uden for kontraktforhold - tilbagebetaling af udbetalte beløb - tab forårsaget af opførelsen i det tidlige varslingssystem))

(2018/C 142/50)

Processprog: fransk

Parter

Sagsøger: Rose Vision, SL (Pozuelo de Alarcón, Spanien) (ved advokat J.J. Marín López)

Sagsøgt: Europa-Kommissionen (i sag T-45/13 RENV ved R. Lyal og M. Siekierzyńska, som befuldmægtigede, bistået af advokat J. Rivas Andrés, og i sag T-587/15 ved J. Estrada de Solà, P. Rosa Plaza og S. Delaude, som befuldmægtigede, bistået af advokat J. Rivas Andrés)

Sagens genstand

I sag T-45/13 RENV for det første en påstand i henhold til artikel 272 TEUF om, at det fastslås, at der er sket tilsidesættelse af de kontraktmæssige bestemmelser, der finder anvendelse på FutureNEM-projektet, for det andet en påstand i henhold til artikel 272 TEUF om erstatning for det tab, som sagsøgeren angiveligt har lidt som følge af Kommissionens tilsidesættelse af disse kontraktmæssige bestemmelser, for det tredje en påstand i henhold til artikel 268 TEUF om erstatning for det tab, som sagsøgeren angiveligt har lidt som følge af opførelsen af dennes navn i det tidligere varslingssystem (SAP), og for det fjerde en påstand i henhold til artikel 263 TEUF om annullation af afgørelsen om at opføre sagsøgerens navn i SAP, og i sag T-587/15 for det første i det væsentlige en påstand i henhold til artikel 272 TEUF om, at det fastslås, at der er sket tilsidesættelse af de kontraktmæssige bestemmelser, der finder anvendelse på projekterne FIRST, FutureNEM, iSIS, 4NEM og SFERA, for det andet en påstand i henhold til artikel 272 TEUF om, at sagsøgeren ikke skal betale det af Kommissionen krævede beløb, erstatning for det tab, som sagsøgeren angiveligt har lidt som følge af Kommissionens tilsidesættelse af de kontraktmæssige bestemmelser, samt at Kommissionen pålægges at betale de skyldige beløb som led i sin deltagelse i disse projekter, for det tredje en påstand i henhold til artikel 268 TEUF om erstatning for det lidte tab som følge af opførelsen af sagsøgerens navn i SAP, og for det fjerde en påstand i henhold til artikel 263 TEUF om annullation af Kommissionens afgørelse C(2015) 5449 final af 28. juli 2015 om inddrivelse af et samlet skyldigt beløb på 535 613,20 EUR inkl. renter fra sagsøgeren.

Konklusion

1) Sag T-45/13 RENV og sag T-587/15 forenes med henblik på dommen.

2) Europa-Kommissionen frifindes.

3) Rose Vision, SL bærer sine egne omkostninger og betaler de af Kommissionen afholdte udgifter, herunder hvad angår sag T-45/13 RENV afholdte omkostninger i forbindelse med den oprindelige procedure for Retten i sag T-45/13, appelsagen i sag C-224/15 P og i den hjemviste sag.

(1) EUT C 178 af 22.6.2013.